Zsaruk bevetésen – A film
A Zsaruk bevetésen – A film (eredeti cím: Reno 911!: Miami) 2007-es amerikai filmvígjáték, ami a Reno 911! – Zsaruk bevetésen című televíziós sorozaton alapul. A filmet a sorozat készítője, Robert Ben Garant rendezte, a forgatókönyvet rajta kívül Thomas Lennon és Kerri Kenney-Silver írta, míg a zenéért Craig Wedren felelt. A történet a sorozatban is szereplő rendőrcsapat kalandjait követi nyomon, akik ezúttal Miamiban kénytelenek bűnt üldözni a helyi rendőrség helyett. A filmben szerepel többek közt Carlos Alazraqui, Mary Birdsong, Robert Ben Garant, Kerri Kenney-Silver és Thomas Lennon.

Az Amerikai Egyesült Államokban 2007. február 23-án debütált a mozikban, Magyarországon 2007. október 8-án jelent meg DVD-n, majd 2009. május 1-jén a TV2-n is bemutatásra került.

Cselekménye 
A film a sorozatban is szereplő héttagú rendőrcsapat kalandját követi nyomon áldokumentalista stílusban. A csapatnak Renoból Miamiba kell utaznia egy rendőrkonferencia miatt, azonban elkésnek, így viszont csak ők nem kerülnek karanténba, ugyanis a többi rendőr vírusfertőzést kapott. A csapat így kénytelen lesz helyettesíteni a helyi rendőrséget annak minden felszerelésével, ami kétballkezességük miatt nem megy túl könnyen.

Szereplők

Jegyzetek

További információk

2007 filmjei
Amerikai filmvígjátékok
InterCom-filmek